JohanHeinsen/ENO huggingface dataset:
Viborger Samler, 1813-11-29
J Altonaer Merkur læses følgende høist sørgelige Skildring, der atter i denne Tid for endeel vil kunne passe paa det saa frugtbare Sachsen, og være et Bidrag til Kundskab om Krigens mangehaande Rædsler og Gyseligheder. "Sachsen der i Aar er bleven Hovedskuepladsen for Krigsbegivenhederne, var og det Hovedtheater, hvorpaa 30 Aars Krigens store Scener opførtes. Rigtig nok vaerede Krigen længere end nu, men den bragte og følgende Udfald og ver et af Tydsklands skjønneste Lande. Allene i den Meissenske Kreds døde i de 4 Krigsaar fra 1636 til 1640, over det sædvanlige Antal 200,000 Mennesker. Ja, i de 2 Aar 1632 og 1633, havde Kur sachsen foruden det sædvanlige Antal Døde (60,000, endnu desuden 934,000 Mennesker, altsaa i 30 Aar. næsten 3 Millioner, af hvilke 323,000 regnes at være omkomne allene i Krigen. Til dette store Mennesketab, der næsten udgjorde en Trediedeel af Landets Befolkning, kan man endnu føie Tabet af 80 Millioner i Penge og saa mange ødelagde Landsbyer, hvorom endnu 537 øde Marker bære Vidne. Staden Meissen leed Skade for 400,000 Daler.
Viborger Samler, 1813-11-29
Dresden maatte, indtil 1640, underholde 9 Regimenter, Artilleri og Stykheste og II Generalstabe. Skaden den leed paa Huse og Haver, ansloges til 100,000 Daler. Pesten dræbte allene 1632 af Mandkjøn 6892, fra 1631 til 1634 var den saa heftig, at man regnede, at kun hver 15de Huuseierbeholdt Livet. J Aaret 1635 kunne man rundt om i Staden see ud paa Marken, da Husene enten vare tomme, fordi Beboerne vare døde af Pest, eller og, efterat de forarmede Beboere vare flygtede, vare af Garnisonen nedrevne og brugte til Brændsel. 1697 laae endnu 219 Huse uopbyggede. Pirnaategnede man til 1640 havde tabt 93675 Daler. Banner lod den 3 Gange efter hinanden plyndre. Ved denne Leilighed afbrændte 450 Huse. Staden, Neustadt ved Stolpe blev over 40 Gange plyndret. Leiptzig blev 7 Gange beleiret og 6 Gange erobret og havde en Udgivt af 1,075250 Daler.
Viborger Samler, 1813-11-29
Da den 1642 blev indtaget af Torstenson, kostede det Byen 537623 Daler. Hungersnøden var saa stor, at Jndvaanerne maatte spise de ihjelslagne Hunde, som vare kastede uden for Porten."
Viborger Samler, 1813-11-29
Udenlandske Tidender. (Af Statstid., fyenske og andre danske Aviser.)
Viborger Samler, 1813-11-29
Kjøbenhavn, d. 22 Novbr. Den 8de d. M. blev et Detachement af Auxiliaircorpset under Oberstlieutenant Riecks Befaling, bestaaende af 1ste Bataillonaf fyenske Jnfanteriregiment og 80 Md. Cavallerie, under Major og Ridder Høegh Guldberg, beordret at marschere fra Weissenhirsch til Grossenzecher, hvor Capitain Steffens havde Ordre at hente endeel bekonomiske Korter. Denne Expedition blev lykkeligen udført, og endskjønt Detachementet i nogen Tid var engageret med Fjenden, havde det ei videre Tab end en Dragon let blesseret og en Hest saaret.
Viborger Samler, 1813-11-29
Ved Auxiliaircorpsets nyelige Opbrud fra Ratzeborg og Omegn have den 3die og 4de Bataillon holsteenske Jnfanterie-Regiment, samt trepundige Piecer af Batteriet Gönner, som paa den Tid udgjorde Garnisonen i Ratzeborg, viist sig som uforsagte og brave Soldater, i at modstaae Fienden, som vilde hindre dem, skjønt forgjeves, fra at afbrænde Broen. Disse Tropper bleve paa deres Post indtil om Aftenen Kl. 5, da alt var udført.
Viborger Samler, 1813-11-29
For nogen Tid siden døde i Kjøbenhavn Viinhandler P. Banco, af katholsk Troesbekjendelse. Han har aldrig været givt, og efterlader en Formue af henved en Million i d. K., hvoraf den største Deel efter Testamente tilfalder den katholske Kirke i Kjøbenhavn. Egentlig skulde en aldrende Viinhandler Svend, der tjente ham, have været hans Universalarving, ligesom han havde været sin forrige Principals og denne igjen sin Principals Universalarving; men Svenden døde for nogle Aar siden.
Viborger Samler, 1813-11-29
Mærkeligt er det, at hine 3 Viinhandlere, der saaledes successiv bleve hinandens Arvinger, have aldrig været givte og alle af katholsk Troesbekiendelse. Man vil paastaae, at Grundbetingelsen, under hvilken hver af dem indsattes som Arving af sin Formands Formue var, at han ikke skulde givte sig.
Viborger Samler, 1813-11-29
Man seer nu første Gang anmeldt til Auction 500 Pd. Sirup, tilvirket her i Landet af Runkelroer.
Viborger Samler, 1813-11-29
Redactøren af Kjøbenhavns Adresseavis, Hr. J. Jetsmark, har bekjendtgjort, at en Mand i disse Dage har efter Politirets Dom maattet betale en Mulkt af 10 Rbd. S. V. eller 112 Rd. 3 Mk. d. C., fordi han i Adresseavisen havde falbudet 2 Flasker Made viin; hvilket han har troet offentlig at burde bekjendtgjøre, i det han tillige anmoder Enhver, som agter at falbyde Viin i Avisen, først at forvisse sig om, ogsaa at være berettiget dertil. Da han hverken fra Oldermanden for Viintapperlauget eller nogen anden havde faaet mindste Vink om, at Viinfalbydelse kunde være utilladelig, saa har han ikke kunne forebygge de Uleiligheder, der, som ovenmeldt, fulgte af Avertissementets Jndrykkelse. - Senere har den, som lod bemeldte to Flasker Viin falholde, oplyst, at det ingensinde har været hans Tanke at gjøre Jndgreb i det hæderlige Viintapperlaugs Privilegier; men at de omtalte 2 Flasker Maderaviin egentlig vare anskaffede for en Syg, og da denne ikke behøvede dem, ansaae man det for rigtigere at sælge dem for de udlagte Penge, end at gjøre sig tilgode med en saa kostbar Viin. For en anden Gangs Skyld veed man nu at dette ikke gaaer an.
Viborger Samler, 1813-11-29
Under 3die Novbr. har Hs. Maj. befalet, at et let Kavalleri=Korps under Navn af det siellandske Husarkorps skal strax oprettes og henhøre under det danske Auriliairkorps. Dette Korps skal bestaae af I Chef, 1 Secondritmester, 1 Premierlieutenant, 2 Secondlieutenanter, 1 Vagtmester, 1 Qvarteermester, 14 Korporaler, 3 Trompetere, 200 Husarer samt I Kuursmed, 2 Fanesmede og 1 Sadelmager. De Officerer, som ansættes ved dette Korps forbeholdes deres Anciennitet i de Regimenter, de nu staae, men hvorfra de ved Ansættelse i Korpset. udtræde. Den karakteriserede Ritmester E. D. v. Recke, Ridder, af det jydske Regiment lette Dragoner, er udnævnt til Secondritmester samt Kommander for bemeldte Husarcorps, hvorimod Chefs posten indtil videre bliver ubesat. - Kommandanten i Kjøbenhavns Fæstning, Generallieutenant Greve af Bandissin, Storkors af Dannebrog, er under 13 d. M. udnævnt til Gouvernør over Fæstningen Kjøbenhavn og Christianshavn, med Behold af de Tillæg, han hidtil har havt som Kommandant.
Viborger Samler, 1813-11-29
En Sognefoged ved Nakskov=Kanten varskoer i Mariboe Avis en høi Karl med Overkjole, hvid Vest og Kaske paa Hovedet, at holde sig fra sine natlige Riddervandringer imellem Taars og Nakskov, hvorpaa han to Gange i dette Efteraar - under Paaskud af en heftig Tørst. - har gjæstet en eenlig boende Enke med 3 Børn saaledes, at hun af Skræk og Fortvivlelse har maattet forlade sine uskyldige og hylende smaae, og gjennem Vinduet søge sin Redning, hvor hun dog snart i Skoven indhentedes og paa ny mishandledes af den lumpne Forfølger. Siden den Tid Pengene have begyndt at forbedre sig, er man paa Auctioner ikke meere saameget for at drive alting i Veiret. Paa Auctionen efter afdøde Kancellieraad Beck i Kjøbenhavn i næstforrige Uge, solgtes over 1000 Lod for største Deelen Prøvesølv, for det meste for 23 til 25 Rbmk. Loddet, uagtet man for adskillige Maaneder siden betalte det med 76 Rbmk. Loddet. Endog smukt forarbeidet Sølv solgtes for 27 a 28 Rbmk. Heller ikke sporer man saa stor Mangel paa Specier, og de synes kun at forsvinde i det Øieblik, Koursen gaaer i Veiret, da Enhver holder paa dem, han har. Men i det Øieblik den daler, kan man faae, saamange man ønsker - Beviis nok paa, at her ikke er saa stor Mangel paa Valuta, som man i Blade og Viser klager over.
Viborger Samler, 1813-11-29
J Handelen hersker overalt i denne Tid stor Stilhed, og der er saa got som aldeles ingen Varcomsætning, hvortil Koursens pludselige Fald fra 14000 til 5 a 6000 saavelsom den indbrydende store Pengemangel ansees som de vigtigste Aarsager. Dertil kommer endnu, at de fleste Mennesker kun skjøtte om at kjøbe, naar Priserne stige, fordi de da befrygte at de skulle stige endnu mere, og afholde sig fra at kjøbe naar de begynde at falde, fordi de da troe, at de ville falde endnu mere. De to eneste Artikler, som endnu ikke ere faldne saa dybt som de andre, ere Salt og Virginitobak, af hvilket sidste et eneste Fad for ikke længe siden har kostet henved 20,000 Rd. d. Kour., altsaa ligesaameget, som for 7 Aar siden 200 Fade. Denne Dyrhed uagtet kan især Almuen, ikke undlade at bruge Tobak. Endog Tiggeren, der har ligesaamange Huller paa Klæderne, som der er Dage i Aaret, maae regalere sin Næse med i det mindste for 2 Mk. Snuus dagligen, hvilket kan tjene til Beviis, at Vanen er vor værste Tyran.
Viborger Samler, 1813-11-29
J Følge det kongl. danske Cancellies Resolution af 9de d. M. ere samtlige Apothekere i Danmark tilladt, foruden de i den kongelige Resolution af 26 April d. A. dem allernaadigst tilstaaede 128 3/4 Procent Avance, at beregne sig den i Medicinal=Taxten for 1806 fastsatte Betaling pro labore.
Viborger Samler, 1813-11-29
Mariboe, den 15 Novbr. Afvigte Mandag den 8de dennes bleve paa Rodsandet ved Nyested slagne 29 Sælhunde, hvoraf en betydelig Mængde Tran kan afbrændes. - J samme Uge kantrede en Kongekaper imellem Vixøe og Guldborg. Af Bemandingen bleve kun 2de Mand reddede ved en Erreboe Skippers Menneskekjerlighed, der landsatte dem paa Feiøe.
Viborger Samler, 1813-11-29
Bekjendtgjørelser. Jmellem Stive og Krabesholm er paa Veien funden en Guldring, som Eieren kan bekomme hos Undertegnede imod lovlig Legitimation og derpaa gaaende Omkostninger. Skive, d. 24 November 1813. Anders Brøndum. Først i November Maaned er til Undertegnede kommen en gammel rød Hoppe som min Karl solgte for mi i Viborg Toftmarked, hvem som eier samme, kan imod dette Avertissements og øvrige Omkostninger afhente den hos Christen Skibbelunds Enkel i Østervelling. Følgende ny Bøger: Biskov Blochs Bibelhistorie V. 2 Rbd. 64 Rbs. Herslebs Lærebog i Bibelhistorien Vb. 3 Rbd. 32 s. Berg, søes Huus, og Kunstbog, eller Samling af udsøgte Forskrifter til Brug for Huus, og Land=Oeconommer, Profesionister, Kunstnere og Kunstelskere Vo. 12 Rbd. Skriv kalendere for 1814 indb. 5 Rbmk. faaes hos Jus Den som har fundet et i Fredags paa Gaden tabt lidet, fiint og grøntærnet Lommetørklæde, bedes mod Findeløn at levere det paa Bogtrykkeriet.
Viborger Samler, 1813-12-02
(Af Alt. Merk. og Hamb. Corresp.)
Viborger Samler, 1813-12-02
Krigsefterretninger.
Viborger Samler, 1813-12-02
Paris d. 1ste Novbr. Fra Frankfurt meldes den 27 Octbr. "Marskallen Prindsen af Moskwa og General Carra St. Cyr ere komne hertil. En stor Deel Kavaller staaer uden for Staden. Høiene omkring Staden ere besatte af dem og Fodfolket. Adskillige Steder ved Floden Nidda ere og besatte. Den store Armees Hovedqvarteer var den 26de i Eisenach, 15 Mile, fra Erfurt. - Man forsikrer, at General GrevLauriston, som man troede var druknet, ikke er død.
Viborger Samler, 1813-12-02
7de Novbr. Da Kongeriget Jtaliens Senat og Statsraad ønske at kappes med de franske Authoriteter i at bevidne Hs. M. Keiseren deres Hengivenhed, have de indsendt kraftfulde Adresser til Vicekongen. Ministrene og de offentlige Embedsmænd have bedet Vicekongen, at bestemme hvormeget af deres Lønning Han selv ville, til Armeens Understøttelse.
Viborger Samler, 1813-12-02
Maynt; d. 2den Novbr. De 6000 Fangne, som Hs. M. Keiseren fratog den bayerske Armee, ere komne hertil i Efterm. Kl. 4. Den franske Armees Avantgarde eskorterede Bayrerne. Tropperne droge over Rhinbroen fra 11 Morgen til Kl. 9 Aften. Baade Folk og Heste ere i god Stand.
Viborger Samler, 1813-12-02
Keisergarden, som giør Tjeneste i det Palæ hvor Keiseren ventes, er saa net og reenlig klædt, som om den gjorde Vagt i Paris.
Viborger Samler, 1813-12-02
Hs. M. Keiseren kom her Kl. 5 i Morges. Endeel af Garden og dens hele Artilleri ledsagede Høisamme. Resten af disse skjønne Tropper ventes i Aften og i Morgen. Armeens Arriergarde, anført af Hs. M. Keiseren selv, har aldeles slaaet Fjenden. Fortet Cassel er sat i frygtelig Forsvarsstand. De allerede herigjennem komne Tropper, beløbe sig til over 100,000 Md., Hs. M. Keiseren befinder sig aldeles vel.
Viborger Samler, 1813-12-02
Slottet Windsor (i England) 6te Novbr.
Viborger Samler, 1813-12-02
J de sidste Maaneder leed Kongen af England uafbrudt af sin Sygdom. Siden Lægernes sidste Beretning havde den for Øieblikket tiltaget; men forandrede sig dog snart til den forrige Tilstand. Hs. M. fysiske Sundhed er til Udseende temmelig god og lider, som det synes, ikke noget ved Hans Sindssvaghed. Hs. M. underholder sig med at spille paa Fløite og anordner selv sin Middagsmad. Pagerne forretter deres sædvanlige Tjeneste. Dronningen besøger ofte Kongen og taler med ham i Lægernes Nærværelse.
Viborger Samler, 1813-12-02
Hamborg 26 Novbr.
Viborger Samler, 1813-12-02
Der er udkommet et Reglement for den boesatte Nationalgade. Tillige har Mairen Hr. Rüder befalet d. 17de Novbr., at ingen efter Kl. 10 maae findes paa Gaderne i Staden uden Lygte; i modsat Fald blive de af Vagten og Patrouillerne arresterede.
Viborger Samler, 1813-12-02
J Anledning af de hyppig indkomne Reklamationer imod de overordentlige Paalæg, der størstedeels grunde sig paa Umuligheden af at benytte Banco Pengene, opfordres enhver Hamborgs Jndvaaner til inden 48 Timer at opgive for Mairen, hvor stor huus Bancokapital er, og paa hvad Folio den findes tegnet. De som havde dem under en Andens Navn, maae bevise det med dennes Attest etc.
Viborger Samler, 1813-12-02
Blandede Efterretninger.
Viborger Samler, 1813-12-02
(Af Alt. Merk. og Hamb. Corresp.) Monitøren leverer bestandig kraftfulde Adressen, fra forskjellige franske Stæder til Hs. M. Keiserinden, som udtrykke Nationens Redebønhed til, at opofre Mandskab og Alt for at sikre Frankrigs Sølv stændighed og give Keiseren nye Midler til med Vaabenkraft at erhverve en ærefuld Fred.
Viborger Samler, 1813-12-02
Til Frankfurt ventedes d. 28de Octbr. 10000 Md. fra Cassel.
Viborger Samler, 1813-12-02
Titular=Rector Kock ved Strasburgs Universitet, Medlem af Nationalinstitutet og Ærelegions Ridder, bekjendt af sine vigtige historiske Skrivter og Kundskaber, er død 78 Aar gl.
Viborger Samler, 1813-12-02
J Allg. Z. læses følgende Hamborgs Befæstnings væsen angaaende "Hamborg var endnu for faa Aar siden en ikke ubetydelig Fæstning, hvorvel Fæstningsværkerne endnu vare anlagte efter den gamle nederlandske Maade. Foruden en stærk Hovedvold, mange Udenværker, og brede Vandgrave, havde det i Sydvest et Hornværk. Nordvest en Stjerneskandse med en bedækket Vei indtil Volden. J Nordost tjente Alsterflodens ydre Basin til et naturligt Værn; i Østen var Forstaden St. Georg befæstet med en særdeles Vold, Udenværker og Grave, og i Syden var et stærkt Bolværk ligeoverfor Elvøerne. Alt var forsynet med det behørige Skyts og Staden havde desuden et Tøihuus og Gjethuus (Støberie). Der blev ogsaa seet meget paa, at holde Fæstningsværkerne i god Stand; men Frankfurts Exempel, der ved Beskydning havde været udsat for saamegen Fare, formaaede det nordlige Tydsklands mindre Stater at give Slip paa deres Fæstningsværker; Brunsvig, Bremen og Lybek fulgte Frankfurts Exempel og forvandlede deres Volde til behagelige Spadseregange. Ogsaa Hamborg fulgte heri snart efter, hvortil Begivenhederne Aar 1801 især vel bidrog, da man strax efter dem besluttede at sløife Fæstningsværkerne. Man nøiedes imidlertid med at sløifet Udenværkerne, Stjerneskandsen, og Forstaden St. Georgs befæstning; af Hovedvolden blev Brøstværnet afkastet; Murene og Gravene bleve urørte. Sagkyndige paastod alt da, det var kun halvgjort Arbeid, og Staden var let igjen at omskabe til en Fæstning, som og nu seet er. Og heraf er det begribeligt, at allerede i den korte Tid, de allierede Tropper vare i Besiddelse af Hamborg, man kunde arbeide paa Fæstningsværkernes Jstandsættelse, og komme saavidt dermed, og at siden, efter at de Franske igjen have det inde, under Bestyrelse af franske Jngenieurer og med Anspænding, Hamborgs forhenværende Fæstningsværker paa saa kort Tid ikke blot kunde sættes istand, men og saaledes udvides og fuldkommes, som de efter offentlige og private Beretninger nu skulle være.
Viborger Samler, 1813-12-02
Udenlandske Tidender. (Af Statstid. fyenske og andre danske Aviser.)
Viborger Samler, 1813-12-02
Kjøbenhavns Vexelcours, den 26de No. vember. Species 1125 Procent.
Viborger Samler, 1813-12-02
Kjøbenhavn d. 26 Novbr. Rigsbankens Bestyrelse har bemærket, at nogle falske Rigsbankanviisninger og Sedler komme i Omløb. Uagtet de, der ere forekomne Banken, uden Vanskelighed have kunnet adskilles fra de Ægte, og ei kunnet bedrage den Agtpaagivende, saa har man dog fundet det tienligt, at anbefale enhver Vedkommende den tilbørlige Opmærksomhed, ved hvilken det lettelig vil findes, at de bemeldte falske Anviisningers og Banksedlers Text og Vignetter ere skrevne eller tegnede, ikke som de Ægtes, trykte, samt at Bankens Vandmærker og Stemplerentenaldeles mangle eller slet ere efterlignede. Saa udloves ogsaa for grundet Angivelse af den eller dem, som i dette Falsknerie have gjort sig skyldige, en Belønning af 200 til 1000 Rigsbankdaler.
Viborger Samler, 1813-12-02
Rigsbanken, den 23de November 2813. Mosting. Rosenstand Goiske. v. Schmidt Phiseldet. Schønheyder. Lind. Feilberg.
Viborger Samler, 1813-12-02
Til Helsingør er i disse Dage indbragt en svensk Slup, lastet med Planker, Bræder, Jern m.v.; en engelsk Brig, lastet med Uld, (af Besætningen var ikkun Kapitainen ombord; det øvrige Mandskab var flygtet) en svensk Galease lastet med Brændeviin og Rug. Skipperen havde formedelst Modværge faaet et slemt Sabelhug over Ansigtet. Sidst i Rovbr. Maaned skulle ved Auction bortsælges i Heiligenhafen 1300 Tdr. priisdømte flamske Sild.
Viborger Samler, 1813-12-02
Besætningen paa den sidstmeldte mellem Vixøe og Guldborg strandede Kongekaper, bestod af 14 Mand af hvilke Officeren og 11 Mand tilsatte Livet.
Viborger Samler, 1813-12-02
J det sidste onde Veir forulykkede 2 fyenske Jagter ved Langebroe i Kjøbenhavn. Dekanus O. Horrebow, Examinatus Juris J. Raae, og Landinspekteur N. Lund indbyde ædelsindede Mennesker, til at bidrage til en Bogsamling for Frideriks Hospital i Khn. - Maatte denne saa gode Hensigt, der gaaer ud paa at lette lidende Brødre, deres Smertes Byrde, opnaaes, Paa Generalpostdirectionens allerunderdanigste Forrestilling har Hs. Majestæt Kongen allernaadigst bemyndiget Generalpostdirect. til, indtil forandrede heldigere Konjunkturer maatte gjøre anderledes til raadeligt, at ophæve den i Aaret 1810 oprettede, og fra Kjøbenhavn om Onsdagen til Kolding og igjen tilbage afgaaende anden ugentlige Pakkepost, samt derhos tillige allernaadigst bifaldet, at der i Stede for denne saaledes ophævende Pakkepost, maae til Forsøg paa 2 Maaneder afsendes hver Onsdag herfra paa Routten til Kolding og igjen tilbage en Extra=Post, der kan medtage Reisende og det af disse medhavende Reisegods, dog saaledes, at der i det mindste til Befordring med denne Extrapost maa til Skadesløsholdelse for Postkassen melde sig 3 Reisende til en og samme Station, som hver for sig skulle betale Fragten med 80 Rbs. N. V. pr. Miil, foruden de anordnede Kontorgebyhrer, hvilken Betaling de ligeledes skal erlægge i Korsøer for Overfarten derfra til Nyborg, hvis de kunde blive overførte med Postvæsenets egne Fartøier, og beregnes Veilængden over Beltet, i saa Tilfælde som for 8 Miil, hvorimod de, hvis det maatte være nødvendigt til deres Overførelse at fragte et af Færgeløbets Fartøier, hver for sig skulle betale en liden Andeel af hvad Fragten for et saadant Fartøi maatte andrage.
Viborger Samler, 1813-12-02
- J Overeenstemmelse med denne allerhøieste Bestemmelse afgaaer ingen Pakkepost herfra til Kolding Onsdagen d. 1ste Decbr. næstkommende, men i sammes Sted afsendes derimod den anmeldte Extrapost, hvis det ifølge foranførte bestemte Antal Reisende dertil maatte anmelde sig. - Til at følge med denne Extrapost kunde de Reisende lade sig indskrive hver Tirsdag Formiddag fra 10 til 12 paa det herværende Postkontoir for udgaaende Pakkeposter, ligesom de og samme Dag fra 12 til 1 vil kunde erholde Underretning om der har meldt sig et saadant Antal Reisende, at der vil kunde afsendes Post, som i saa Fald er bestemt at skulle afgaae herfra Onsdag Kl. 9 Slet Formiddag. Generalpostdirectionen vil i øvrigt, naar nogen Qvantitet Gods af Betydenhed maatte forlanges afsendt, foranstalte samme fremført med en herfra afsendende Extrapost.
Viborger Samler, 1813-12-02
Betalingen for den af Boghandler Elmqvist i Aarhuus udgivende Avis, skal af Abonnenterne i Stiftet erlægges med 2 Rbd. 59 s. og af Abonnen: terne uden for Stiftet med 2 Rbd. 74 s. N. V. p. Sæt for det halve Aar fra 1ste August 1813 til 1ste Februar 1814. Jgjennem det Vestindisk Guineiske Rente= og General-Toldkammer er, under 19de Novbr. d. A., udfærdiget en Placat af følgende Jndhold: "Under 17de dennes har Hs. Majestæt Kongen allernaadigst besluttet, som følger: Vi ville allernaadigst have bevilget, at de af Vor Finants Casse=Direction, udstædte tremaanedlige Anviisninger, for saavidt de ere 4 Uger gamle, maae modtages i Liquidation ved den Afgivt, som Vedkommende have at til svare ifølge Forordningen af 14de October d. A., for indtil 12 af Afgivtens fulde Beløb, saaledes, at der af 300 Rbdlr., som nogen i Afgivt har at erlægge, maae modtages 100 Rbd. i bemeldte Anviisninger, imod at de øvrige 200 Rbdlr. contant betales.
Viborger Samler, 1813-12-02
J Løverdags blev paa Børsen foreviist en falsk 100 Rigsbankdaler-Seddel, som havde været til Ombytning i Banken, men der fik paatrykt Mærket Falsk. Den var skreven paa fiin engelsk Velinpapiir, og ved flygtigt Øiekast eller blandt adskillige andre Sedler af samme Slags kunde man let forledes til at antage den for rigtig; thi den var i det Hele temmelig godt eftergjort. Men hvad der især udmærkede den som falsk var: 1) at visse Bogstaver tydelig røbede, at de vare skrevne med Blæk, ikke trykte med Kobber= eller Bogtrykkersværte; 2) At Randen paa Kanten af Sedlen var af blegere Farve end Bogstaverne; 3) at Papiret var tyndere end de rigtige Sedlers; 4) Stemplet ikke var i Papiret selv, men indtrykt paa den bagerste Side, saa man vel saae Stemplet, naar Sedlen holdtes mod Dagen, men ved nøiere Eftersyn fandtes, at det var noget fremstaaende. Forordning for begge Riger, angaaende